Kerttu Pesonen

Kerttu Marjatta Pesonen (o.s. Pehkonen, 26. lokakuuta 1928 Joroinen – 23. helmikuuta 2018 Varkaus) oli suomalainen maastohiihtäjä. Hän edusti seuratasolla Warkauden Urheilijoita.

Pesonen voitti Salpausselän kisojen naisten kilpailun vuosina 1947, 1948, 1949 ja 1951 ja sai Salpausselkä-mitalin. Ruotsin hiihtokisoissa hän voitti 10 kilometrin kilpailun 1947, 1949 ja 1950. Pesonen voitti myös Sveitsin Grindelwaldissa järjestetyn, ensimmäiseksi naishiihdon suurkilpailuksikin sanotun kilpailun 1949. Hän sai myös SM-mitaleja. Hän lopetti uransa avioiduttuaan 1951. 

Pesonen valittiin ensimmäiseksi Vuoden naisurheilijaksi 1949. Hän sai Pro Urheilu -tunnustuspalkinnon 2007.

Lähteet 

Suomalaiset maastohiihtäjät
Vuonna 1928 syntyneet
Vuonna 2018 kuolleet